CELEX: 32004R0729
Language: hr
Date: 2004-04-15 00:00:00
Title: Uredba Komisije (EZ) br. 729/2004 od 15. travnja 2004. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               152
            
         32004R0729
   
               L 113/5
            
            
               SLUŽBENI LIST EUROPSKE UNIJE
            
            
               15.04.2004.
            
         
      UREDBA KOMISIJE (EZ) br. 729/2004
   od 15. travnja 2004.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature i ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije donio mišljenje unutar roka kojeg je odredio njegov predsjednik u odnosu na proizvode br. 1, 2, 4 i 5 iz tablice u Prilogu.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik u odnosu na proizvod br. 3 iz tablice u Prilogu.
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. travnja 2004.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 2344/2003 (SL L 346, 31.12.2003., str. 38.).
   
      (2)  SL L 302, 19.10.1992., str. 1. Uredba kako je zadnje izmijenjena Aktom o pristupanju iz 2003.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Križne ruže u obliku jajeta, izrađene od mješavine od 75 % zdrobljenog prirodnog kamena i 25 % poliestera, s metalnim kolutom na jednom kraju kako bi se karniša mogla umetnuti u njega. Preko 18 % njihove površine obloženo je okruglim dijelovima bivolje kosti za ukras.
                        
                     
            
               6810 99 00
            
            
               Razvrstavanje se utvrđuje u skladu s odredbama Općih pravila 1., 3. (b) i 6. o tumačenju kombinirane nomenklature i tekstom oznaka KN 6810 i 6810 99 00.
               Proizvod je izrađen od raznih materijala, od kojih je najvećim dijelom od drobljenog kamena.
               Proizvod se isključuje iz tarifnog broja 9601 jer mu priroda ukrasnog materijala, bivolje kosti, ne daje osnovnu značajku.
            
         
               
                           2.
                        
                        
                           Ručni mlinac koji teži manje od 10 kg za mljevenje zrna soli da bi se začinila hrana.
                           Sferična plastična posuda drži zrna soli koja su smljevena pomoću malog keramičkog tanjura za mljevenje.
                        
                     
            
               6912 00 90
            
            
               Razvrstavanje se utvrđuje u skladu s odredbama Općih pravila 1., 3. (b) i 6. o tumačenju kombinirane nomenklature, napomenom 1. (b) uz poglavlje 84. i tekstom oznaka KN 6912 00 i 6912 00 90.
               Proizvod se isključuje iz poglavlja 82. primjenom napomene 1. (a) uz to poglavlje.
               Keramički tanjur za mljevenje daje proizvodu osnovnu značajku.
            
         
               
                           3.
                        
                        
                           Ručni mlinac koji teži manje od 10 kg za mljevenje zrna papra da bi se začinila hrana.
                           Sferična plastična posuda drži zrna papra koja su smljevena pomoću malog tanjura za mljevenje od običnog metala.
                        
                     
            
               8210 00 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1. (a) uz poglavlje 82. i tekstom oznake KN 8210 00 00.
               Proizvod se isključuje iz odjeljka XVI. primjenom napomene 1. (k) ovog odjeljka.
            
         
               
                           4.
                        
                        
                           Komplet za maloprodaju koji se sastoji od ručnih mlinaca za mljevenje papra i soli da bi se začinila hrana.
                           Sferične plastične posude drže zrna papra i zrna soli, koja se melju pomoću malih tanjura za mljevenje.
                           Tanjur za mljevenje u mlincu za papar izrađen je od običnog metala, a u mlincu za sol od keramičkog materijala.
                        
                     
            
               8210 00 00
            
            
               Razvrstavanje se utvrđuje u skladu s odredbama Općih pravila 1., 3. (c) i 6. o tumačenju kombinirane nomenklature, napomenom 1. (a) uz poglavlje 82. i tekstom oznake KN 8210 00 00.
               Komplet se sastoji od proizvoda koji se koriste u pripremanju hrane.
               Ne može se pronaći sastavni dio koji ovome kompletu daje njegovu osnovnu značajku.
            
         
               
                           5.
                        
                        
                           Hodalica na kotačima koja se sastoji od cjevastog aluminijskog okvira na četiri kotača, s prednjim osovinskim kotačima, ručkama i kočnicama. Predmet uključuje sjedalo/nosilicu i žičanu košaru. Proizvod se može sklopiti radi prijevoza.
                           Proizvod je namijenjen za pomoć osobama koje imaju poteškoća pri hodanju. Omogućava osobi da se kreće unaprijed tako da gura hodalicu na kotačima, pružajući na taj način potporu.
                           (Vidjeti fotografiju A) (1)
                           
                        
                     
            
               8716 80 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8716 i 8716 80 00.
               Proizvod se ne smatra ortopedskim pomagalom pod tarifnim brojem 9021 jer ne ispunjava uvjete iz napomene 6. uz poglavlje 90.
               Proizvod se ne smatra prijevoznim sredstvom za invalidne osobe pod tarifnim brojem 8713.
            
         
      
   
      (1)  Fotografija je isključivo ilustrativne prirode.